Ministru kabineta rīkojuma projekta

„**Par valsts nekustamā īpašuma Rīgā nodošanu Rīgas pilsētas pašvaldības īpašumā”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atbilstoši Publiskas personas mantas atsavināšanas likumā (turpmāk – Atsavināšanas likums) ietvertajam regulējumam nodot bez atlīdzības Rīgas pilsētas pašvaldības īpašumā valsts nekustamo īpašumu - zemes vienību 2001 m2 platībā Rīgā, bez adreses, pašvaldības autonomās funkcijas veikšanai - pašvaldības administratīvās teritorijas labiekārtošanai un sanitārās tīrības nodrošināšanai (ielu, ceļu un laukumu būvniecība, rekonstruēšana un uzturēšana) P**rojekts stāsies spēkā tā parakstīšanas brīdī.** |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atsavināšanas likuma 42.panta pirmā daļa un 43.pants, likuma „Par pašvaldībām” 15.panta pirmās daļas 2.punkts, Ministru prezidentes L.Straujumas 2015.gada 19.jūnija rezolūcija Nr.20/R-1265-jur un 2015.gada 27.oktobra rezolūcija Nr.20/R-1265-jur/12164, Ministru prezidenta M.Kučinska 2017.gada 7.februāra rezolūcija Nr. 18/R-1265-jur/14262(2015), 2018. gada 7. marta rezolūcija Nr. 18/R-1265-jur/14132 par izpildes termiņa pagarināšanu, Rīgas domes 2006.gada 4.jūlija lēmums Nr.1274 „Par satiksmes pārvada pār sliežu ceļiem dzelzceļa līnijā Rīga Skulte ar pievedceļiem būvniecības ieceres akceptēšanu” un 2015.gada 21.aprīļa lēmums Nr.2499 „Par lūgumu nodot bez atlīdzības Rīgas pilsētas pašvaldības īpašumā uz Latvijas valsts vārda Finanšu ministrijas un Satiksmes ministrijas personā zemesgrāmatā reģistrētos nekustamos īpašumus (to daļas), kas nepieciešami satiksmes pārvada pār sliežu ceļiem dzelzceļa līnijā Rīga - Skulte ar pievedceļiem izbūves nodrošināšanai” (turpmāk – Rīgas domes 2015.gada 21.aprīļa lēmums Nr.2499). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīgas domes 2015.gada 21.aprīļa lēmumā Nr.2499 atzīts, ka satiksmes pārvada pār sliežu ceļiem dzelzceļa līnijā Rīga – Skulte ar pievedceļiem izbūves īstenošanai, likuma „Par pašvaldībām” 15.panta pirmās daļas 2.punktā minētās pašvaldības autonomās funkcijas - gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana, un uzturēšana) - izpildes nodrošināšanai Rīgas pilsētas pašvaldībai ir nepieciešami vairāki Latvijas valstij piederoši nekustamie īpašumi (to daļas), kas atrodas ielu teritorijā (sarkanajās līnijās), un nolemts lūgt Ministru kabinetu izdot rīkojumu lēmumā norādīto nekustamo īpašumu nodošanai bez atlīdzības Rīgas pilsētas pašvaldības īpašumā.  Ņemot vērā minēto un ievērojot Atsavināšanas likuma 42.panta pirmajā daļā noteikto, Rīgas domes Īpašuma departaments ar 2015.gada 12.jūnijā Ministru prezidentei adresētu vēstuli Nr.1-6/DI-15-825-nd lūdzis veikt nepieciešamas darbības, lai nodotu bez atlīdzības Rīgas pilsētas pašvaldības īpašumā Rīgas domes 2015.gada 21.aprīļa lēmumā Nr.2499 norādītos valsts nekustamos īpašumus, tai skaitā, valsts nekustamā īpašuma Sliežu ielā, Rīgā (kadastra Nr.0100 068 2032), kas sastāv no zemesgabala 4412 m2 platībā, daļu 2001 m2 platībā.  Rīgas domes 2015.gada 21.aprīļa lēmuma Nr.2499 2.punktā norādīts, ka minētā zemes vienības daļa nodalāma no nekustamā īpašuma Sliežu ielā, Rīgā (kadastra Nr.0100 068 2032) un reģistrējama Nekustamā īpašuma valsts kadastra informācijas sistēmā (turpmāk – NĪVKIS) kā atsevišķa zemes vienība.  Savukārt, minētā lēmuma 3.punktā norādīts, ka uz zemes vienības esošais citām personām piederošais dzelzceļš, kas ierakstīts zemesgrāmatā, satiksmes pārvada pār sliežu ceļiem dzelzceļa līnijā Rīga–Skulte ar pievedceļiem izbūves īstenošanas vajadzībām nav demontējams, tādējādi var tikt turpināta tā izmantošana.  Saskaņā ar Rīgas domes 2015.gada 21.aprīļa lēmuma Nr.2499 6.punktu visus izdevumus saistībā ar valsts nekustamā īpašuma daļas iegūšanu Rīgas pilsētas pašvaldības īpašumā sedz Rīgas pilsētas pašvaldība.  Ievērojot minēto, VAS “Valsts nekustamie īpašumi” Īpašumu izvērtēšanas komisija 2015.gada 16.jūlijā (Prot. Nr.16, 1.punkts) pieņēma lēmumu – konceptuāli atbalstīt valstij Finanšu ministrijas personā piederošā nekustamā īpašuma (kadastra Nr.0100 068 2032) sadali un nodalītās zemes vienības daļas nodošanu Rīgas pilsētas pašvaldības īpašumā, pašvaldības autonomās funkcijas- gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana) – izpildes nodrošināšanai, lai īstenotu satiksmes pārvada pār sliežu ceļiem dzelzceļa līnijā Rīga- Skulte ar pievedceļiem izbūvi, ja šādu risinājumu par optimālāko atzīst Vides aizsardzības un reģionālās attīstības ministrija, izvērtējot privāto (ar zemesgabala saistītās apbūves īpašnieku) un publisko interešu samērīgumu.  Valsts zemes vienības sadalei izstrādātā Zemes ierīcības projekta saskaņošanas gaitā VAS “Latvijas dzelzceļš” konstatējusi, ka uz zemes vienības ar kadastra apzīmējumu 0100 068 2032 daļēji (aptuveni 1442 m2 platībā) izvietota VAS “Latvijas dzelzceļš” piederoša dzelzceļa infrastruktūra, tajā skaitā – publiskās lietošanas stratēģiskās nozīmes I kategorijas sliežu ceļa iecirkņa Mangaļu stacijas ceļi un sliežu ceļa ar kadastra apzīmējumu 0100 068 2137 001 daļa. Ar 2017.gada 28.marta vēstuli Nr.3/2-3/4400 VAS “Latvijas dzelzceļš” norādījusi, ka saskaņā ar Rīgas teritorijas plānojuma 2006. – 2018.gadam ar grozījumiem, kas apstiprināti ar Rīgas domes 2009.gada 18.augusta lēmumu Nr.116 “Par Rīgas teritorijas plānojuma 2006.- 2018.gadam ar grozījumiem apstiprināšanu un pašvaldības saistošo noteikumu izdošanu” zemes vienības daļa atrodas publiskās lietošanas dzelzceļa infrastruktūras zemes nodalījuma joslā, atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta 3.punktam un Dzelzceļa likuma 15.panta 1.punktam, zeme valsts publiskās lietošanas dzelzceļa infrastruktūras zemes nodalījuma joslā ir reģistrējama uz valsts vārda Satiksmes ministrijas personā. Pamatojoties uz minēto, VAS “Latvijas dzelzceļš” lūgusi veikt zemes vienības sadali un nodot Latvijas Republikas Satiksmes ministrijai valsts zemes vienības daļu 1442 m2 platībā.  Ņemot vērā minēto, VAS “Valsts nekustamie īpašumi” Īpašumu izvērtēšanas komisija 2017.gada 9.marta sēdē nolēmusi (Prot.Nr.IZKP-17-10) konceptuāli atbalstīt zemes vienības sadali trīs daļās, nodalot Rīgas pilsētas pašvaldībai un VAS “Latvijas dzelzceļš” nepieciešamās zemes vienības daļas par minēto institūciju finanšu līdzekļiem.  Ar 2018.gada 1.februāra vēstuli Nr.1-6/DI-18-135-nd Rīgas domes Īpašuma departaments sniedzis informāciju par realizēto valsts nekustamā īpašuma (nekustamā īpašuma kadastra Nr. 0100 068 2032) sastāvā esošās zemes vienības (zemes vienības kadastra apzīmējums 0100 068 2032) ­ Rīgā, sadali un lūdzis nodot Rīgas pilsētas pašvaldības īpašumā Rīgas domes 21.04.2015. lēmumā Nr.2499 noradītās funkcijas īstenošanai nodalīto zemes vienību ar kadastra apzīmējumu 0100 068 0227.  Saskaņā ar NĪVKIS datiem valsts zemes vienības (zemes vienības kadastra apzīmējums 0100 068 2032) sadales rezultātā izveidotas trīs zemes vienības:  - zemes vienība 2001 m2 platībā (zemes vienības kadastra apzīmējums 0100 068 0227), kas ietilpst nekustamā īpašuma (nekustamā īpašuma kadastra Nr.0100 068 0241) Rīgā, bez adreses, sastāvā un nododama Rīgas pilsētas pašvaldībai pašvaldības funkcijas īstenošanai;  - zemes vienība 1444 m2 platībā (zemes vienības kadastra apzīmējums Nr.0100 068 0231), kas ietilpst nekustamā īpašuma ­  (nekustamā īpašuma kadastra Nr.0100 068 0242) Sliežu ielā 38, Rīgā, sastāvā un nododama Satiksmes ministrijas valdījumā VAS “Latvijas dzelzceļš” infrastruktūras (būves ar kadastra Nr. 0100 515 0059) uzturēšanai;  - zemes vienība 967 m2 platībā (zemes vienības kadastra apzīmējums 0100 068 0230), kas ietilpst nekustamā īpašuma (nekustamā īpašuma kadastra Nr.0100 068 2032), Sliežu ielā 36, Rīgā, sastāvā.  Ievērojot minēto, ar VAS “Valsts nekustamie īpašumi” Īpašumu izvērtēšanas komisijas 2018.gada 22.marta lēmumu (Prot.Nr.IZKP-18/11, 5.1.apakšpunkts) nolemts normatīvajos aktos noteiktā kārtība sagatavot un virzīt izskatīšanai Ministru kabineta rīkojuma projektu par nekustamā īpašuma (nekustamā īpašuma kadastra Nr.0100 068 0241) bez adreses, Rīgā, nodošanu bez atlīdzības Rīgas pilsētas pašvaldības īpašumā pašvaldības autonomās funkcijas – pašvaldības administratīvās teritorijas labiekārtošana un sanitārās tīrības nodrošināšana (ielu, ceļu un laukumu būvniecība, rekonstruēšana un uzturēšana) – īstenošanai.  Pamatojoties uz minētā lēmuma 5.3. un 5.4.apakšpunktu, VAS “Valsts nekustamie īpašumi” informējusi nomnieku SIA “PARS TERMINĀLS” par nekustamā īpašuma - zemes vienības (zemes vienības kadastra apzīmējums 0100 068 2032) sadali, kā arī Rīgas pilsētas pašvaldību un VAS “Latvijas dzelzceļš” par 1999.gada 15.aprīlī noslēgtā zemes nomas līguma Nr.1015-Z spēkā esamību līdz 2024.gada 11.martam.  Īpašuma tiesības uz nekustamo īpašumu (nekustamā īpašuma kadastra Nr.0100 068 0241) – zemes vienību 2001 m2 platībā (zemes vienības kadastra apzīmējums 0100 068 0227) ­– Rīgā, Latvijas valstij Finanšu ministrijas personā ir nostiprinātas Rīgas pilsētas zemesgrāmatas nodalījumā Nr.100000577151, lēmuma datums: 13.04.2018.  Valsts nekustamā īpašuma kadastrālā vērtība uz 2018.gada 11.janvāri – 1101 *euro*, zemes vienības lietošanas mērķis: 1101 – Zeme dzelzceļa infrastruktūras zemes nodalījuma joslā un ceļu zemes nodalījuma joslā, 0,2001 ha platībā.  Atbilstoši NĪVKIS datiem valsts nekustamajam īpašumam ir reģistrēti šādi apgrūtinājumi:   * ekspluatācijas aizsargjoslas teritorija gar ielu vai ceļu – sarkanā līnija, 0,2001 ha; * zemes īpašniekam nepiederoša būve vai būves daļa, 0,0525 ha; * ekspluatācijas aizsargjoslas teritorija gar stratēģiskas (valsts) nozīmes un reģionālas nozīmes dzelzceļa infrastruktūrā ietilpstošajiem sliežu ceļiem, izņemot tiem piegulošos vai ar tiem saistītos staciju sliežu ceļus, speciālās nozīmes sliežu ceļus, pievedceļus un strupceļus pilsētās un ciemos, 0,0788 ha; * ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu 110 kilovolti, 0,0747 ha; * drošības aizsargjoslas teritorija gar dzelzceļu, pa kuru pārvadā naftu, naftas produktus, bīstamas ķīmiskās vielas un produktus, 0,0192 ha; * ekspluatācijas aizsargjoslas teritorija ap elektrisko tīklu transformatoru apakšstaciju, 0,0006 ha; * ekspluatācijas aizsargjoslas teritorija ap elektrisko tīklu transformatoru apakšstaciju, 0,0009 ha.   Papildus minētajiem ierakstiem Rīgas pilsētas zemesgrāmatas nodalījuma Nr. 100000577151 III daļas  1.iedaļā ierakstīta atzīme: nostiprinātas nomas tiesības uz zemi 4412 m2 platībā uz 25 (divdesmit pieciem) gadiem. Nomnieks: SIA „MAN-TESS”, nodokļu maksātāja kods 40003046489, pamats: 1999.gada 15.aprīļa zemes gabala Rīgā, Sliežu ielā (kad.Nr.0100 068 2032) nomas līgums Nr.1015-Z. Ieraksts pārnests no Rīgas pilsētas zemesgrāmatas nodalījuma Nr.16885.  Saskaņā ar NĪVKIS kartes izdruku un NĪVKIS 2018.gada 10.janvārī reģistrēto zemes vienības (zemes vienības kadastra apzīmējums 0100 068 0227) apgrūtinājumu plānu, uz zemes vienības atrodas būve ar kadastra apzīmējumu 0100 068 0223 002 ­– 0,0525 ha. Atbilstoši NĪVKIS datiem, minētā būve ir dzelzceļš, kura kopējais garums ir 714,45 m, un kurš ietilpst nekustamā īpašuma (nekustamā īpašuma kadastra Nr.0100 568 0057), Tvaika ielā, Rīgā, sastāvā.  Nekustamais īpašums (nekustamā īpašuma kadastra Nr.0100 568 0057) ierakstīts Rīgas pilsētas zemesgrāmatas nodalījumā Nr.18776, pamatojoties uz Zemesgrāmatas tiesneša 1999.gada 18.jūnija lēmumu, īpašuma tiesības uz nekustamo īpašumu nostiprinātas sabiedrībai ar ierobežotu atbildību „T2 TERMINAL”, vienotais reģistrācijas Nr.40003046489.  Saskaņā ar Latvijas Republikas Uzņēmumu reģistra datiem, sabiedrības ar ierobežotu atbildību „T2 TERMINAL” nosaukums līdz 03.07.2013.- sabiedrība ar ierobežotu atbildību „MAN-TESS”, nosaukums pēc reorganizācijas 02.11.2015. – sabiedrība ar ierobežotu atbildību „PARS TERMINĀLS”.  1999.gada 15.aprīlī starp VAS „Valsts nekustamā īpašuma aģentūra” (pēc ierakstīšanas komercreģistrā 01.10.2004. – VAS „Valsts nekustamie īpašumi”, kā iznomātāju un sabiedrību ar ierobežotu atbildību „MAN-TESS” (turpmāk- SIA „PARS TERMINĀLS” vai nomnieks) kā nomnieku tika noslēgts Zemesgabala Rīgā, Sliežu ielā (kad.Nr.0100 068 2032) nomas līgums Nr.1015-Z (turpmāk- Nomas līgums) nomniekam piederošā dzelzceļa atzara uzturēšanai un apsaimniekošanai.  Nomas līgums ir noslēgts uz 25 gadiem no zemesgabala reģistrācijas brīža zemesgrāmatā, t.i., no 1999.gada 12.marta, nomniekam ir noteiktas pirmtiesības uz Nomas līguma pagarināšanu. Saskaņā ar Nomas līguma 4.1.punktu iznomātājs apņemas līguma darbības laikā nepasliktināt nomnieka lietošanas tiesības uz visu zemesgabalu vai jebkādu tā daļu no tā, izņemot Nomas līguma 5.5.punktā minētos gadījumus. Nomas līguma 5.5.punkts noteic, ka nomniekam jāievēro zemes lietošanas apgrūtinājumus, ja tādus nosaka likumdošanas akti vai saskaņā ar normatīvajiem aktiem kompetentas valsts vai pašvaldības institūcijas.  Atbilstoši Nomas līguma 8.2.punktam, nomas attiecības ir saistošas arī pušu saistību pārņēmējiem.  SIA „PARS TERMINĀLS” atbilst to personu lokam, kas atbilstoši Atsavināšanas likuma 4.panta ceturtās daļas 3.punktam var ierosināt valsts nekustamā īpašuma (nekustamā īpašuma kadastra Nr.0100 068 0241) ‑ zemes vienības (zemes vienības kadastra apzīmējums 0100 068 0227), Rīgā atsavināšanu un tādā gadījumā Ministru kabineta atļauja zemes atsavināšanai nav nepieciešama, atsavināšanas ierosinājumu izskata un lēmumu par atsavināšanu pieņem VAS “Valsts nekustamie īpašumi”.  Atbilstoši Atsavināšanas likuma 5.panta trešajai daļai, VAS “Valsts nekustamie īpašumi” nedrīkst nodot atsavināšanai apbūvētu zemesgabalu, par kuru Ministru kabinets ir lēmis, ka tas nepieciešams valsts pārvaldes funkciju veikšanai saskaņā ar Valsts pārvaldes iekārtas likumu.  Apbūvētā valsts zemesgabala (nekustamā īpašuma kadastra Nr.0100 068 0241), Rīgā pirmpirkuma tiesīgā persona ‑ SIA „PARS TERMINĀLS” zemesgabala atsavināšanu nav ierosinājusi.  Saskaņā ar Atsavināšanas likuma 44.panta ceturto daļu, publiskai personai piederošu zemesgabalu, uz kura atrodas citai personai piederošas ēkas (būves), var pārdot tikai zemesgrāmatā ierakstītas ēkas (būves) īpašniekam. Atbilstoši Atsavināšanas likuma 44.panta piektajai daļai, gadījumā, ja šā panta ceturtajā daļā minētā persona savas pirmpirkuma tiesības uz apbūvētu zemesgabalu nevar izmantot vai neizmanto, tai ir zemes nomas tiesības uz šo zemesgabalu un pienākums maksāt nomas maksu par to. Minētais zemesgabals netiek atsavināts citām personām, izņemot gadījumu, kad publiska persona apbūvētu zemesgabalu nodod bez atlīdzības citai publiskai personai valsts pārvaldes funkciju veikšanai.  Saskaņā ar Rīgas domes 2006.gada 4.jūlija lēmumu Nr.1274 „Par satiksmes pārvada pār sliežu ceļiem dzelzceļa līnijā Rīga – Skulte ar pievedceļiem būvniecības ieceres akceptēšanu” tika akceptēta satiksmes pārvada pāri dzelzceļa sliežu ceļiem dzelzceļa līnijā Rīga – Skulte ar pievedceļiem būvniecības iecere.  Ar Rīgas domes 2014.gada 27.maija lēmumu Nr.1173 apstiprināta Rīgas attīstības programma 2014. – 2020.gadam un Rīgas ilgtspējīgas attīstības stratēģija līdz 2030.gadam[[1]](#footnote-1). Viens no Rīgas attīstības programmā noteiktajiem rīcības virzieniem ilgtermiņa mērķu sasniegšanai norādīts ‑ ērta starptautiskā sasniedzamība (Rīgas attīstības programmas 66.lpp.). Minētā rīcības virziena ietvaros Rīgas attīstības programmas Rīcības plānā norādītā uzdevuma (U10.2) ‑ attīstīt tranzīta infrastruktūru atbilstoši Eiropas transporta tīkla (TEN-T) plāniem transporta tīklu – īstenošanai noteikta aktivitāte: ‑ Austrumu maģistrāles posma (Ieriķu iela – Vietalvas iela) pabeigšana ‑ satiksmes pārvada pār dzelzceļa līniju Rīga – Skulte ar pievedceļiem izbūve, kuras rezultātā tiks pilnveidots maģistrālo ielu tīkls un uzlabota Rīgas brīvostas sasaiste ar nacionālajiem un TEN-T transporta infrastruktūras tīkliem.  Saskaņā ar Rīgas attīstības programmas Investīciju plānu 2015. – 2017.gadam, projektu plānots uzsākt 2016.gadā un tā realizācijas ilgums – 5gadi, projekta plānotie rezultāti ‑ 1) izbūvēts pārvads Viestura prospekta (Austrumu maģistrāles trases) savienošanai ar Tvaika ielu; 2) nodrošināta piekļūšana ostas teritorijām Jaunmīlgrāvī, Kundziņsalā un Sarkandaugavā; 3) samazināta tranzīta satiksme caur Sarkandaugavas dzīvojamo rajonu par 80 procentiem. Atbilstoši Rīgas attīstības programmas 2014. – 2020.gadam Investīciju plānā 2015. – 2017.gadam iekļautajai informācijai, līdz 2020.gadam paredzēts izbūvēt satiksmes pārvada pār dzelzceļa līniju Rīga – Skulte ar pievedceļiem 2.kārtu: Tvaika ielas pārbūvi. Projekta rezultātā tiktu izveidota pieeja satiksmes pārvadam un Viestura prospektam (Austrumu maģistrāles trasei), kā arī izveidots pieslēgums ostas teritorijām Kundziņsalā un Uriekstes ielas apkaimē.  Rīgas attīstības programmas 2014.gadam ‑ 2020.gadam aktualizētais Rīcības plāns un Investīciju plāns 2015. – 2017.gadam apstiprināti ar Rīgas domes 2016.gada 16.februāra lēmumu Nr.3493[[2]](#footnote-2).  Saskaņā ar Rīgas domes Satiksmes departamenta 2016.gada 22.februāra vēstulē Nr.DS-16-150-dv „Par satiksmes pārvada pāri dzelzceļa līnijai „Rīga – Skulte” izbūvi”” sniegto informāciju, projektus: 1) Austrumu maģistrāles pieslēguma ostai izveide –satiksmes pārvads pār dzelzceļa līniju „Rīga – Skulte” ar pievedceļiem izbūve; 2) Austrumu maģistrāles pieslēguma ostai izveide – Tvaika ielas pārbūve; 3) Austrumu maģistrāles izbūve posmā Ieriķu iela – Vietalvas iela plānots līdzfinansēt no Eiropas Savienības Kohēzijas fonda Darbības programmas „Izaugsme un nodarbinātība” 6.1.3.specifiskā atbalsta mērķa „Nodrošināt nepieciešamo infrastruktūru uz Rīgas maģistrālajiem pārvadiem un novērst maģistrālo ielu fragmentāro raksturu 6.1.3.1.pasākuma „Rīgas pilsētas integrētas transporta sistēmas attīstība” ietvaros. Minēto pasākumu īstenošanai Ministru kabinets. 2016.gada 15.martā izdevis noteikumus Nr.158 “Darbības programmas "Izaugsme un nodarbinātība" 6.1.3. specifiskā atbalsta mērķa "Nodrošināt nepieciešamo infrastruktūru uz Rīgas maģistrālajiem pārvadiem un novērst maģistrālo ielu fragmentāro raksturu" 6.1.3.1. pasākuma "Rīgas pilsētas integrētas transporta sistēmas attīstība" īstenošanas noteikumi”.  Atbilstoši Atsavināšanas likuma 42.panta pirmajai daļai, valsts nekustamo īpašumu var nodot bez atlīdzības atvasinātas publiskas personas īpašumā, un Ministru kabinets lēmumā par valsts nekustama īpašuma nodošanu bez atlīdzības atvasinātas publiskas personas īpašumā nosaka, kādas publiskas funkcijas veikšanai nekustamais īpašums tiek nodots, kā arī paredz nosacījumu, kādā gadījumā, ja nodotais nekustamais īpašums vairs netiek izmantots atvasinātas publiskas personas funkciju veikšanai, atvasināta publiska persona šo īpašumu bez atlīdzības nodod valstij. Saskaņā ar Valsts pārvaldes iekārtas likuma 1.panta 2.punktu pašvaldība ir atvasināta publiska persona. Atbilstoši Atsavināšanas likuma 43.pantam un 5.pantam, šā likuma 42.pantā minētajos gadījumos lēmumu par publiskas personas mantas nodošanu īpašumā bez atlīdzības pieņem Ministru kabinets.  Apbūvēto zemes vienību nododot Rīgas pilsētas pašvaldībai, tiek ievērots samērīguma princips un tiek sasniegts sabiedrības interesēm atbilstošs mērķis. Pašvaldībai zemes vienība nepieciešama, lai būvētu satiksmes pārvadu pāri sliežu ceļiem dzelzceļa līnijā, kā arī tā pievedceļus, tādējādi labiekārtojot infrastruktūru un veicinot investoru piesaisti pašvaldības administratīvajai teritorijai. Vienlaicīgi jāņem vērā, ka saskaņā ar Rīgas domes 2005.gada 20.decembra saistošajiem noteikumiem Nr.34 „Rīgas teritorijas izmantošanas un apbūves noteikumi” (turpmāk – Noteikumi) zemes vienības ar kadastra apzīmējumu 0100 068 0227 atbilstoši Rīgas teritorijas 2006. –2018.gada plānojumam atrodas ielu teritorijā (sarkanajās līnijās). Saskaņā ar Aizsargjoslu likuma 13.panta pirmo daļu Aizsargjoslas gar ielām, autoceļiem un dzelzceļiem tiek noteiktas, lai samazinātu ielu, autoceļu un dzelzceļu negatīvo ietekmi uz vidi, nodrošinātu transporta maģistrāļu ekspluatāciju un drošību, kā arī izveidotu no apbūves brīvu joslu, kas nepieciešama ielu un autoceļu rekonstrukcijai.  Atbilstoši Noteikumiem (6.8.punkts „Ielu teritorija”), ielu teritorijā atļautā izmantošana ir šādu būvju būvniecība un izmantošana: ceļš; laukums; transporta infrastruktūras objekts; īslaicīgas lietošanas būves un mazās arhitektūras formas; transportlīdzekļu novietne, ja tas paredzēts ar detālplānojumu; ielu stādījumi; inženiertehniskās apgādes tīkli un būves.  Atbilstoši likuma „Par pašvaldībām” [15.panta](http://likumi.lv/ta/id/57255-par-pasvaldibam#p15) pirmās daļas 2.punktam, pašvaldības administratīvās teritorijas labiekārtošana un sanitārās tīrības nodrošināšana (ielu, ceļu un laukumu būvniecība, rekonstruēšana un uzturēšana) ir pašvaldības autonomā funkcija.  Tātad pastāv leģitīmas sabiedrības intereses, kas ir prioritāras attiecībā pret atsevišķas privātpersonas (pirmpirkuma tiesīgās personas) interesēm. Līdz ar to ir secināms, ka sabiedrības ieguvums ir lielāks nekā privātpersonu tiesību vai tiesisko interešu ierobežojums un apbūvētais zemesgabals ir nododams bez atlīdzības Rīgas pilsētas pašvaldībai likuma "[Par pašvaldībām](http://likumi.lv/ta/id/57255-par-pasvaldibam)" [15.panta](http://likumi.lv/ta/id/57255-par-pasvaldibam#p15) pirmās daļas 2.punktā noteikto pašvaldības autonomo funkciju īstenošanai - pašvaldības administratīvās teritorijas labiekārtošanai un sanitārās tīrības nodrošināšanai (ielu, ceļu un laukumu būvniecība, rekonstruēšana un uzturēšana), jo apbūvētais zemesgabals izmantojams satiksmes pārvada ar tā pievedceļiem infrastruktūras izbūvei un uzturēšanai.  Ja tiktu ierosināta zemesgabala atsavināšana un tas tiktu atsavināts pirmpirkuma tiesīgajai personai ‑ uz zemesgabala esošo būvju īpašniekam, Rīgas pilsētas pašvaldībai sabiedrības vajadzībām zemesgabals būs jāatpērk no attiecīgās privātpersonas, lai pašvaldība varētu uzbūvēt satiksmes pārvadu pār sliežu ceļiem, piesaistot nepieciešamās investīcijas. Tādā gadījumā pašvaldībai tiktu radīti papildu izdevumi, kas var tikt kvalificēti kā pašvaldības finanšu resursu izšķērdēšana, jo pastāv iespēja apbūvēto zemesgabalu iegūt bez maksas. Minētie izdevumi pašvaldībai var tikt novērsti, ja apbūvētais zemesgabals tiek nodots pašvaldībai bez atlīdzības. Vienlaikus gan valsts pārvaldei, gan privātpersonām tiek novērsts administratīvais slogs, kas rastos, ja tiktu īstenota apbūvētā zemesgabala atsavināšanas procedūra sabiedrības vajadzībām.  Vienlaicīgi Rīgas pilsētas pašvaldībai jāņem vērā tas, ka ar SIA „PARS TERMINĀLS” noslēgtais Nomas līgums ierakstīts zemesgrāmatā, līdz ar to nomnieks saskaņā ar Civillikuma 2126.pantu ieguvis lietu tiesību uz tam iznomātās valsts zemes vienības ar kadastra apzīmējumu 0100 068 2032 nodalīto daļu – zemes vienību ar kadastra apzīmējumu 0100 068 0227, kas ir spēkā pret trešajām personām.  Ņemot vērā minēto, ir sagatavots Ministru kabineta rīkojuma projekts „Par valsts nekustamā īpašuma Rīgā nodošanu Rīgas pilsētas pašvaldības īpašumā”, kas paredz atļaut nodot Rīgas pilsētas pašvaldībai bez atlīdzības valsts nekustamo īpašumu (nekustamā īpašuma kadastra Nr. 0100 068 0241), kas sastāv no zemes vienības (zemes vienības kadastra apzīmējums 0100 068 0227) 2001m2 platībā, kas ierakstīts zemesgrāmatā uz valsts vārda Finanšu ministrijas personā.  Rīkojuma projekta 1. punktā paredzēts, ka valsts nekustamais īpašums tiks izmantots likuma „Par pašvaldībām” 15. panta pirmās daļas 2.punktā noteiktās pašvaldības autonomās funkcijas – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana, un uzturēšana) - izpildes nodrošināšanai.  Rīkojuma projekta 2. punktā noteikts pienākumu Rīgas pilsētas pašvaldībai bez atlīdzības nodot nekustamo īpašumu valstij, ja tas vairs netiek izmantots minētās funkcijas īstenošanai.  Rīgas pilsētas pašvaldībai, nostiprinot zemesgrāmatā īpašuma tiesības uz valsts nekustamo īpašumu, vienlaikus zemesgrāmatā ir jānostiprina iepriekš minētais tiesību aprobežojums, kā arī aizliegums atsavināt nekustamo īpašumu un apgrūtināt to ar lietu tiesību – hipotēku, izņemot gadījumu, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.  Saskaņā ar Publiskas personas mantas atsavināšanas likuma 42.panta (2)5 daļu publiskas personas nekustamo īpašumu, kas nodots bez atlīdzības funkciju vai deleģēta pārvaldes uzdevuma veikšanai, ir tiesības izmantot papildinošu saimniecisku darbību veikšanai tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu, kā arī ievērojot nosacījumus, kas izriet no Eiropas Savienības aktiem komercdarbības atbalsta kontroles jomā.  Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Republikas Finanšu ministrija, VAS “Valsts nekustamie īpašumi”. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīgas pilsētas pašvaldības iedzīvotāji un pārejās personas, kas izmantos satiksmes pārvadu pār sliežu ceļiem dzelzceļa līnijā Rīga - Skulte un tā pievedceļus. Nekustamajam īpašumam blakus esošo nekustamo īpašumu īpašnieki, jo ir sakārtota blakus esošā infrastruktūra un kopumā attīstīta apkārtējā teritorija. Rīgas pilsētas pašvaldība, Finanšu ministrija (VAS “Valsts nekustamie īpašumi”).  Valsts nekustamā īpašuma nomnieks. |
| 2. | Tiesiskā regulējuma ietekme uz tautsaimniecību un administratīvo slogu | Tiks izbūvēts jauns infrastruktūras objekts- satiksmes pārvads ar pievedceļiem, kas labvēlīgi ietekmēs tautsaimniecības attīstību. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2018. gads** | | Turpmākie trīs gadi (*euro*) | | |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2018.gadu | izmaiņas, salīdzinot ar kārtējo 2018.gadu | izmaiņas, salīdzinot ar kārtējo 2018.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. | | | | |
| 1.2. valsts speciālais budžets | Projekts šo jomu neskar. | | | | |
| 1.3. pašvaldību budžets | Projekts šo jomu neskar. | | | | |
| 2. Budžeta izdevumi: | Projekts šo jomu neskar. | | | | |
| 2.1. valsts pamatbudžets | Projekts šo jomu neskar. | | | | |
| 2.2. valsts speciālais budžets | Projekts šo jomu neskar. | | | | |
| 2.3. pašvaldību budžets | Projekts šo jomu neskar. | | | | |
| 3. Finansiālā ietekme: | Projekts šo jomu neskar. | | | | |
| 3.1. valsts pamatbudžets | Projekts šo jomu neskar. | | | | |
| 3.2. speciālais budžets | Projekts šo jomu neskar. | | | | |
| 3.3. pašvaldību budžets | Projekts šo jomu neskar. | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| Projekts šo jomu neskar. | | | |
| 5. Precizēta finansiālā ietekme: | X | Projekts šo jomu neskar. | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | |
| 8. Cita informācija | Rīkojuma projekts neskar valsts budžetu. Rīgas pilsētas pašvaldībai radīsies izdevumi, pārreģistrējot nekustamo īpašumu uz sava vārda. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā *Tiesību aktu projekti* un Finanšu ministrijas mājas lapā – sadaļā *Sabiedrības līdzdalība/Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Par Rīkojuma projekta izpildi atbildīgā ir Finanšu ministrija (VAS “Valsts nekustamie īpašumi”) un Rīgas pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministre D. Reizniece-Ozola

Rozenberga 67024608

Liga.Rozenberga@vni.lv

1. https://pasvaldiba.riga.lv/LV/Channels/Riga\_Municipality/Statutory\_acts/default.htm [↑](#footnote-ref-1)
2. http://www.rdpad.lv/wp-content/uploads/2016/02/Ricibas\_plans\_Nr.3493.pdf [↑](#footnote-ref-2)